**Zápis zo stretnutia K9.4 Lepšie údaje**

|  |  |
| --- | --- |
| **Predmet/názov stretnutia:** | Úvodné stretnutie pracovnej skupiny K9.4 Lepšie údaje |
| **Dátum a čas:** | 9.8.2017, o 14:00h |
| **Miesto:** | Urad podpredsedu vlády SR pre investície a informatizáciu Zasadačka Londýn, 2p. |

**Účastníci:**

|  |  |
| --- | --- |
| Účastníci: | Prítomný: UPVII:Juraj Bárdy**,**  Neprítomný: |

| **Číslo** | **Text** |
| --- | --- |
| 01 | **Program:**  1. Biznis procesy pre publikovanie otvorených údajov: prejdeme si potrebné aktivity, zodpovednosti. Vychádzať sa bude z platnej metodiky „Metodická príručka pre povinné osoby – Ako zverejňovať otvorené dáta[[1]](#footnote-2)“, ktorú pripravil NASES v rámci projektu e-Demokracia:  2. Prepojené údaje a ich význam (prezentácia M. Líška)  3. Parametre dopytovej výzvy pre otvorené údaje v rámci OPII.  Na úvod stretnutia p. Juraj Bárdy, UPVII informoval prítomných o:   * Informácii, že doterajšie dokumenty vytvorené v rámci Pracovných skupín k strategickým prioritám informatizácie sú sprístupnené prostredníctvom webového sídla informatizácia.sk (poprosím doplniť presnú url). * Členom PS Lepšie dáta bude pre informáciu sprístupnený dokument „Detailný akčný plán informatizácie verejnej správy (2017-2020)“. Pripomienky k predmetnémnu dokumentu bude možné doručiť prostredníctvom členov PS Delivery. * Dňa 17.08.2017 sa v priestoroch Press centra (nová budova) na Úrade vlády SR na prízemí, Námestie slobody 1 Bratislava uskutoční prezentácia a diskusia s lídrami eGOV v Estónsku a UK, ktorí prijali pozvanie podpredsedu vlády SR pre investície a informatizáciu, pána P. Pellegriniho. Pozvánka bude zaslaná všetkým členom PS.   Záznam:  **2. Prepojené údaje a ich význam (prezentácia Miroslav Líška)**  Odkaz na prezentáciu: (poprosím doplniť)  *Diskusia:*  Ľubor Illek, Slovensko.Digital: 3\* Strojovo spracovateľné dáta: Zásadný problém: Inštitúcia publikuje dáta v kvalite, v akej ich ma dostupné. Interná reprezentácia údajov nemusí byť globálna.  Navrhované riešenie: Dôležitá je priorita na efektívny interný manažment údajov - zvyšovanie jeho kvality.  Povinnosť na publikovanie, nech nie je bariérou pre publikovanie údajov. Stačí zabezpečiť na úrovni 3\* aby nedochádzalo k eliminácii objemu publikovaných údajov a znižovaniu ich kvality na výstupe. V súčasnosti je povinnosť zverejňovať údaje minimálne na kvalite 3\*.  Roland Takács, PPP: Znamená to, že v zmysle uvedeného je dokument Manažment údajov nepotrebný?  Juraj Bárdy, ÚPVII: Spresnil, že p. Illek sa snažil upriamiť pozornosť na potrebu zlepšenia manažmentu údajov. Taktiež pripomenul očakávania UPVII Požiadavky aby výstupy projektov OPVII mali údaje v čo najvyššej kvalite.  Miroslav Líška, Datalan: Spresnil, že navrhovaná povinnosť zvýšiť kvalitu otvorených údajov je pri nových údajoch generovaných z OPII projektov. (s väzbou na dlhodobú odbornú diskusiu s p. Illekom, ktorú raz možno vydá aj knižne ;o)Zároveň adresoval otázku „Prečo nie sú zverejňované datasety ani na kvalite úrovne 3\*?“  Roland Takács, PPP: Doplnil otázku s konkretizáciou orgánov verejnej správy zastúpených aj v PS Lepšie dáta.  p.Macejka NASES: Upozornil na rozdiel medzi 4-5\* údajmi, kedy sa môže zmeniť kvalita identifikátorov.  Martin Tuchyňa, MŽPSR: Poskytol na základe otázok p. Takaácsa a Líšku stručnú sumarizáciu hlavných dôvodov, prečo za rezort MŽP SR je v súčasnosti k dispozícií na portálui Otvorených dát 21 datasetov:   * Obmedzené relevantné ľudské zdroje * Právne aspekty interpretácie otvorených údajov * Konzistencia centrálnej koordinácie implementácie témy otvorené údaje   Zároveň upozornil na potrebu explicitného vymedzenia konceptu nových otvorených údajov vo väzbe na skúsenosti z oblasti geoinformatiky a INSPIRE, kde je zavedený koncept „novozhromaždené a vo výraznej miere reštrukturalizované súbory priestorových údajov a zodpovedajúce služby priestorových údajov“, ktoré boli v praxi veľmi heterogénne interpretované.  **1. Biznis procesy pre publikovanie otvorených údajov**  Juraj Bardi, UPVII: Sa prítomných spýtal, kto využil v praxi príručku Metodická príručka pre povinné osoby – Ako zverejňovať otvorené dáta?  Martin Tuchyňa, MŽPSR: Príručka bola využitá čiastočne pre potreby úloh OGP a projektu SmartOpenData.  Juraj Bárdy, ÚPVII: Problémom môže byť zotrvačnosť verejnej správy, nakoľko to nebola priorita. NASES v rámci projektu eDemokracia ponúkol aj nástroje, no aktuálny stav však nie je dobrý. Je potrebne je zvýšiť povedomie samotných inštitúcii - poskytovateľov údajov aby si uvedomili ich potenciál.  Roland Takács, PPP: Je to ale otázka nastavenia procesov.  Lucia Janesová, NASES: Potreba zadefinovať koncept novo vypublikovaných údajov.  Juraj Bárdy, ÚPVII: Je potrebne eliminovať prípady použitia EU zdrojov bez rešpektovania požiadaviek na kvalitu. Predstavil taktiež rámec aktivít na pravidelne publikovanie dát jednotlivými fázami a spýtal sa prítomných do akej miery všetky fázy zabezpečovali pri publikácii otvorených údajov.  Martin Tuchyňa, MŽPSR: Informoval o využití len niektorých fáz (spolupráca s OGP).  P.Takac, L.Illek: Odporučili zintenzívniť publikáciu OD aj za UPVII a NASES.  Kamil Fako, MV SR: Ako hlavné problémy identifikoval: Personálne, legislatívne bariéry. Automatizovaný prístup k Registru adries. Každá zmenová dávka je tam ako samotný dataset.  Bude potrebné spresniť reálnu aplikáciu konceptu dátového kurátora. V každej inštitúcii sa vytvoria relevantne pozície?  Juraj Bárdy, ÚPVII: Bude potrebne navrhnúť nejaký postup na vytvorenie týchto pracovných pozícii.  Roland Takács, PPP: Nespoliehajme sa len na legislatívu a usmernenia, ale aj na praktické dopady, ktoré urýchlia naplnenie ambícií.  Miroslav Líška, Datalan: Odporúčanie zohľadniť existujúcu infraštruktúru projektu eDemokracia.  Juraj Bárdy, ÚPVII: Diskusia k relevantným kapitolám dokumentu Strategická priorita Otvorene udaje[[2]](#footnote-3)  Kapitola 5 Architektúra riešenia:  5.3 Business vrstva  5.4 Aplikacna vrstva  5.5 Technologia – cloud  Základné rámce pre architektúru z pohľadu otvorených údajov pre dosiahnutie cieľov.  Diskusia k business procesom.  Miroslav Líška, Datalan: Transformácia z úrovne 3-4 by nemala byt náročná a modul Otvorených dát by ju mal podporiť. API musí vedieť komunikovať cez URI  Martin Tuchyňa, MŽPSR: Pri použití Open Data Node z 3\* do 5 \* je potrebne alokovať odbornú expertízu z oblasti sémantických technológií.  Ľubor Illek, Slovensko.Digital: Automatizácia aktualizácie je kľúčová požiadavka.  Juraj Bárdy, ÚPVII: Aké požiadavky z procesu publikácie open data by mali byť kladené na poskytovateľov údajov verejnej správy?  Roland Takács, PPP: Je potrebné identifikovať priority:   * Datasety na základe požiadaviek verejnosti * Datasety požadované organizáciami verejného sektora   Martin Tuchyňa, MŽPSR: Proces identifikácie: By mal overiť dopyt pre nastavenie prioritizácie. Je potrebné zabezpečiť synergiu s prieskumom dopytu verejnosti po otvorených údajoch organizovaným na ročnej báze v rámci OGP.  Juraj Bárdy, ÚPVII: Biznis architektúra pre otvorené údaje. Definícia procesov, ktoré majú byt riešené centrálne.  Rastislav Machel, MK SR: Je možné definovať škodlivé URI identifikátory?  Anonymizacia vs. Pseudonymizacia  Miroslav Líška, Datalan: URI by nemalo na to mat vplyv.  Juraj Bárdy, ÚPVII: Je potrebne nastaviť hranicu. Zodpovednosť realizácie publikácie je na strane poskytovateľov údajov.  Archivácia Otvorených údajov.  **Budúce stretnutie:**  3. Parametre dopytovej výzvy pre otvorené údaje v rámci OPII.  Technická a aplikačná architektúra. |

**Zhrnutie úloh:**

|  |  |  |  |  |
| --- | --- | --- | --- | --- |
| **Číslo** | **Typ** | **Text** | **Termín** | **Zodpovedný** |
| 01 | U |  |  |  |
| 02 | U |  |  |  |

Vypracoval:Martin Tuchy, 13.08.2017

Schválil: Juraj Bárdy, 22.08.2017

1. https://www.slovensko.sk/\_img/CMS4/Navody/Metodicka\_prirucka\_pre\_povinne\_osoby.pdf [↑](#footnote-ref-2)
2. [https://sp.finance.gov.sk/lepsie-data/\_layouts/15/WopiFrame.aspx?sourcedoc=/lepsie-data/Zdielane%20dokumenty/V%C3%BDstupy/v0%203\_SP\_Otvorene\_udaje%20(Automaticky%20obnoven%C3%A9).docx&action=default](https://sp1.prod.metais.local/lepsie-data/_layouts/15/WopiFrame.aspx?sourcedoc=/lepsie-data/Zdielane%20dokumenty/V%C3%BDstupy/v0%203_SP_Otvorene_udaje%20(Automaticky%20obnoven%C3%A9).docx&action=default) [↑](#footnote-ref-3)