# 

Zápisnica z pracovného stretnutia

Účastníci: podľa prezenčnej listiny

Konanie: PS K9.4 Lepšie dáta

Dátum a čas: 18.6.2019 od 13:00do 15:00

Názov projektu: Zlepšenie využívania údajov vo verejnej správe

Kód projektu: 314011S979

Názov aktivity: Aktivita 2 Riadenie vyhlasovania referenčných údajov a prepájania údajov, Aktivita 1 Manažment kvality údajov, Aktivita 6 Podpora pri úprave legislatívy na zabezpečenie efektívnejšieho riadenia a správy dát,

Program

1. Predstavenie centrálneho dátového modelu
2. Prezentácia výsledkov merania kvality pilotného registra – Register adries MV SR (KPMG)
3. Návrh – postup pre pripojenie do IS CSRU v roli poskytovateľa údajov
4. Akčný plán Digitálnej transformácie Slovenska na roky 2019-2022 – predstavenie a pripomienky
5. Zákon o údajoch – predstavenie základov, línie, postupu
6. Iné

Zápis

1. **Predstavenie centrálneho dátového modelu**

Marek Šurek predstavil dokument „Centrálny model údajov“, vrátane prílohy 2. Model dátových entít a prílohy 3. Zoznam dátových entít, ktorý je projektovým výstupom Dátovej kancelárie. Diskutovalo sa o tom, že postupne bude tento projektový výstup začlenený do strategických materiálov ÚPVII a po schválení bude slúžiť ako podklad pre zostavenie metodického usmernenia ÚPVII v tejto oblasti.

Diskutovalo sa o možnosti, resp. povinnosti používania „jednotného referencovateľného identifikátora“ vo vzťahu k jednotlivým kľúčovým objektom evidencie vedeným v registroch, tak ako je to uvádzané v prestavovanom dokumente alebo výhradnom používaní tohto identifikátora výlučne iba pre referenčne údaje, tak ako sa to uvádza v paragrafe 46 písm. g) v pripravovanej aktualizácii výnosu č. 55/2014.

Ďalej prebehla diskusia o tom, že je potrebné zapracovať a doplniť do dokumentu:

* geopriestorové a infoúdaje/infostránky.
* zapracovať funkcionalitu do CSRÚ, ktorá umožní na základe URI vrátiť priradený objekt evidencie

Tiež bolo požadované do schémy na strane 28 materiálu doplniť „Komisiu pre štandardy“.

Na stretnutí bolo dohodnuté, že k vyššie uvedeným dokumentom je možnosť posielať Dátovej kancelárii pripomienky v termíne do 1.7.2019. Po zapracovaní pripomienok bude dokument predložený na schválenie na ďalšom stretnutí pracovnej skupiny, ktoré sa uskutoční 02 .07.2019.

Úloha: Poslanie pripomienok k materiálom súvisiacim s predstavením „Centrálneho modelu údajov“

Zodpovední: členovia pracovnej skupiny

Termín: 30.6.2019

1. **Prezentácia Praktického návodu k meraniu dátovej kvality (KPMG)**

Pán Horváth z KPMG predstavil súčasť výstupu č. 2 zo ZoD č. 321/2018 - Praktický návod k meraniu dátovej kvality. V rámci meraní je požadované systematicky vyhodnocovať kvalitu štátnych evidencií, sledovať a vyhodnocovať trendy, výstupom by mal byť aj zoznam štandardizovaných ukazovateľov.

1. **Návrh materiálu – Postup pripojenia OVM v roli poskytovateľa údajov do IS CSRÚ**

Andrej Hajdúch predstavil materiál „Postup pripojenia do IS CSRÚ“. Dokument bol členom pracovnej skupiny zaslaný na pripomienkovanie, s termínom zaslania pripomienok do 1.7.2019 a následne schvaľovaný na ďalšej pracovnej skupine (2.7.2019).

Úloha: Pripomienkovanie návrhu materiálu „Postup pripojenia OVM v roli poskytovateľa údajov do IS CSRÚ“

Zodpovední: členovia pracovnej skupiny

Termín: 30.6.2019

1. **Akčný plán Digitálnej transformácie Slovenska na roky 2019-2022 – predstavenie a pripomienky**

Pán Číž plán DTS predstavil a informoval o harmonograme nasledujúcich krokov, momentálne prebieha vyhodnotenie medzirezortného pripomienkového konania.

1. **Zákon o údajoch – predstavenie základov, línie, postupu**

Pán Andrejkovič informoval o obsahu pripravovaného zákona o údajoch, jeho časovom harmonograme aj plánovaných čiastkových výstupoch. Kľúčovou prioritou je definovať verejný záujem v oblasti dát, najmä v súvislosti s ochranou osobných údajov. Predstavil štruktúru krokov a obsah tvorby zákona o údajoch. ÚPVII plánuje opakované týždenné stretnutia na ÚPVII ku Zákonu o údajoch (vždy v stredu o 09:00 na ÚPVII), na ktoré budú vždy v časovom predstihu zaslané podklady ku diskutovanej téme, ku ktorej členovia môžu zaslať svoje pripomienky, ktoré sa na danom stretnutí preberú spolu so zástupcami legislatívneho oddelenia a spracuje sa legislatívny zámer ku danej časti.

Úloha: Vždy vo štvrtok zaslať členom spracované podklady ku danej téme

Zodpovedný: Milan Andrejkovič

Termín: periodicky

1. **Iné**

Pán Andrejkovič informoval zúčastnených o stretnutí Dátovej kancelárie so zástupcami Ministerstva vnútra. ÚPVII vníma pripravovaný zákon o základných identifikátoroch štátu v rozpore s prioritami ÚPVII v oblasti manažmentu údajov verejnej správy, ktoré sú verejným záujmom. Ďalej informoval, že pripomienky členov k novele výnosu o štandardoch č. 55/2014 boli prerokované a prijaté na pracovnej skupine PS1.

Zapísal: Markéta Šimoni